armvectores/hy_wikipedia_2023 huggingface dataset:
Խանո Ներքին

Խանո Ներքին, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի վերին հոսանքի ձախ կողմի վտակ Մալխասի ձախ ափին, Կարաքիլիսա քաղաքից 12 կմ հարավ-արևելք։


== Բնակչություն ==
1878 թվականին ուներ 13 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էվրան (կանտոն)

Էվրան (ֆր.՝ Évran), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 6028 մարդ էր։Կանտոնի համարը 2214 է։ Կանտոնում կա 8 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Իսակովկա (գյուղ, Չիշմինսկի շրջան)

Անվան այլ կիրառումների համար տե՛ս՝ Իսակովկա (այլ կիրառումներ)Իսակովկա (ռուս.՝ Исаковка, բաշկիրերեն՝ Исаковка), գյուղ Ռուսաստանի, Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճահճային կրիա

Ճահճային կրիա (Emys orbicularis), սովորական կրիա, աչիկավոր կրիա, ջրային կրիաների ընտանիքի կենդանի։ Հայաստանում հանդիպում է միայն Տավուշի մարզում։ Տարածված է հիմնականում տաք կամ բարեխառն կիսաչորային գոտիներում։ Բնակվում է հոսող և կանգուն բնական ու արհեստական, ջրավազաններում և ջրամերձ տարածքներում։


== Կառուցվածք ==
Զրահի երկարությունը փոխվում է տարիքի հետ (2,2-29 սմ)։ Պոչը համեմատաբար երկար է (զրահից 1,4-3 անգամ կարճ է)։ Զրահի մեջքային մակերեսը՝ կարապաքսը, համեմատաբար ուռուցիկ է, վահանիկները՝ հարթ։ Զրահի որովայնային մասը՝ պլաստրոնը, շարժուն է։ Կարապաքսն ու պլաստրոնը միացած են կապանով։ Գլուխը ծածկված է հարթ մաշկով։ Մատների միջև, զարգացած են լողաթաղանթներ։ Կարապաքսի գույնը գորշ կանաչավունից գրեթե սև է՝ կախված մանր, սև ու սպիտակավուն, դեղնավուն կամ նարնջագույն բծերի խտությունից։ Պլաստրոնի գույնը սպիտակավունից դեղնավուն է կամ վարդագույն՝ կախված բաց գույնի բծերի ընդհանուր գունավորումից։ Մաշկի մուգ ընդհանուր գունավորման վրա ևս առկա է բաց դեղնավունից նարնջագույն երանգներով մանր բծերի խճանկար։ Գլուխն ու վերջույթները նույնպես մուգ գույնի են՝ ծածկված մանր դեղնավուն գծերով։ Երիտասարդ կրիաները խայտաբղետ են։ Սնվում է որդերով, հոդվածոտանիներով, փափկամարմիններով, մանր ողնաշարավորներով, լեշերով, նաև ջրային բուսականությամբ։ Ձմեռում է հիմնականում հոսող ջրավազանների հատակին՝ թաղվելով տիղմի մեջ (1 մ խորություն)։


== Ձվադրումը ==
Ձմեռման տևողությունը կախված է կլիմայի պայմաններից (հաճախ՝ հոկտեմբերից մարտի վերջը)։ Զուգավորումը սկսվում է ապրիլին, շարունակվում մինչև հունիսի կեսերը։ Մայիսի վերջից հուլիսի սկիզբը էգը ձվադրում է 2-3 անգամ, յուրաքանչյուր անգամ դնում երկարավուն, 28-33 մմ × 18-20 մմ տրամագծով 5-10 ձու և դրանք թաղում հողի մեջ։ Ձագերը ծնվում են օգոստոսի վերջերին-սեպտեմբերի սկզբին։ Սեռահասուն է դառնում 6-8 տարեկանում։ Պահպանության նպատակով խնամվում և բազմացվում է նաև անազատ պայմաններում։ Օգտագործվում է գիտահետազոտական նպատակներով, միսն ու ձուն՝ որպես սնունդ։ Գրանցված է Բնության պահպանության միջազգային միության Կարմիր գրքում։
Բրեկ Բասինգեր

Բրեկ Բասինգեր (մայիսի 25, 1999(1999-05-25), Saginaw, Թերանտ շրջան, Տեխաս, ԱՄՆ), ամերիկացի դերասանուհի: Նա հայտնի է Nickelodeon-ի Բելլան և Բուլդոգները սերիալում գլխավոր՝ Բելլա Դոուսոնի դերով, երկրորդական՝ Էմմայի դերով Հեթուեյների տան ուրվականը սերիալում, Ռոնիի դերով Ամբողջ գիշեր Hulu շոուում և 2018 թվականիԿարգավիճակը թարմացված է ֆիլմում Մաքսիի դերով։ 2020 թվականին Բեսինգերը պատրաստվում է տիտղոսային դեր մարմնավորել The CW-ի Աղջիկ աստղ սերիալում, որը հիմնված է DC Comics-ի ստեղծած կերպարի վրա։


== Վաղ կյանք ==
Բասինգերը ապրում է մոր հետ, այն ինչ ընտանիքի մյուս անդամները ապրում են Տեխասում։ Նա սիրում է բասկետբոլ և վոլեյբոլ խաղալ, զբաղվել թեթև աթլետիկայով։ Բասինջերը մասնակցել է գեղեցկության մրցույթներին և եղել է Մեր Փոքրիկ Միսս Աշխարհի հաղթողը։ Նա ունի երկու ավագ եղբայր․ Բերիկը և Բրայսը։ Նա ունի 1-ին տիպի շաքարային դիաբետ։ Մինչ դերասանուհի դառնալը, նա եղել է չերլիդեր։


== Կարիերա ==
2014 թվականին Բասինգերը նկարահանվել է Nickelodeon-ի Բելլան և Բուլդոգները կատակերգական սերիալում, որը ունի երկու եթերաշրջան (2015-2016)։ 2016 թվականին նա միացավ 2018 թվականի Կարգավիճակը թարմացված է երիտասարդական կատակերգության դերասանական կազմին։ 2018 թվականին Բասինգերը նաև խաղացել է Ռոնիի դերը AwesomenessTV-ի Ամբողջ գիշեր Hulu շոուում։ 2019 թվականին նա նկարահանվել էԿապույտ անդունդ 2 թրիլլերում։
2019 թվականին Բասինգերը նշանակվեց DC Universe-ի Աղջիկ աստղ գալիք հեռուստասերիալում Քորթնի Ուիթմորի (Աղջիկ աստղ) դերում։


== Ֆիլմագրություն ==


== Ծանոթագրություններ ==


== Արտաքին հղումներ ==
Բրեկ Բասինգեր Internet Movie Database կայքում
Բրեկ Բասինգեր Թվիթթերում
Կուչերովկա (այլ կիրառումներ)

Կուչերովկա, կարող է վերաբերել՝

Կուչերովկա - գյուղ, Ուկրաինայի Խարկովի մարզի Կուպյանսկի շրջանում
Կուչերովկա - գյուղ, Ուկրաինայի Կիրովոգրադի մարզի Զնամենկայի շրջանում
Կուչերովկա - գյուղ, Ուկրաինայի Պոլտավայի մարզի Դիկանկայի շրջանում
Կուչերովկա - գյուղ, Ուկրաինայի Պոլտավայի մարզի Լուբնիի շրջանում
Կուչերովկա - գյուղ, Ուկրաինայի Սումիի մարզի Գլուխովի շրջանում
Կուչերովկա - գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում
Կուչերովկա - գետ Ռուսաստանում, Չերնյանիցայի վտակը
Սոկուր (գյուղ, Տատիշչևսկի շրջան)

Սոկուր (ռուս.՝ Сокур), գյուղ Ռուսաստանի Սարատովի մարզի Տատիշչևսկի շրջանի կազմում։
Բնակչությունը վերջին գրանցված տվյալներով կազմում էր 860 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրոսլանգհայմ

Գրոսլանգհայմ  (գերմ.՝ Großlangheim), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Կանցենեգեն շրջանում։ Բնակչությունը կազմում է 1620 մարդ (2010 թվականի 31 դեկտեմբերի տվյալներով), տարածքը՝ 14,77 կմ² ։ Պաշտոնական կոդը՝  09 6 75 131։


== Ծանոթագրություններ ==
Դերվիշ

Դերվիշ (պարսկերեն՝ درویش — derviš — աղքատ, պաուպերիզմ) նույնն է, թե «կալանդար» կամ «կալենդեր» — իսլամական հոգևորականի համակերպ, ասկետա, Սուֆիզմ հետևորդ։ Սուֆիստական- հոգևորական- դերվիշի նախընտրելի անվանում է — ատան (թուրքերեն՝ ata — հայր)։


== Դերվիշների տեսակները ==
Դերվիշները լինում են թափառող և կացարաններում ապրողներ(«Խանակա»)՝ շեյխի ենթակայության տակ, որոնք համարվում են համայնքի կարգի պահապաններ։ Կացարաններում ապրող դերվիշները հաճախ զբաղվում են շրջմոլիկությամբ՝ սնվելով ողորմության արդյունքում ստացած միջոցների հաշվին։ Սակայն նրանք հաճախակի վերադառնում էին միացյալ աղոթքների համար։
Միջին Ասիայի մի շարք քաղաքներում (օրինակ. Բուխարա, Սամարղանդ և այլն) դերվիշների գոյությունը պահպանելու համար քաղաքային իշխանությունները պետական սեփականություն հանդիսացող միջոցների և մասնավոր նվիրատվությունների հաշվին բացեցին խանականեր։
Դերվիշներին բնորոշ գիծ է մասնավոր սեփականության բացակայությունը։ Դերվիշը չի կարող ասել այնպիսի բառեր, ինչպիսիք են, «իմ կոշիկը» կամ էլ «իմ ինչ- որ բանը» ։ Նա չի կարող ունենալ որևէ սեփական իր, քանի որ ամեն ինչ պատկանում է Ալլահին։ Եթե անգամ դերվիշը ինչ- որ բանի տեր է դարձել, ապա նա պետք է դա կիսվի ուրիշի հետ։ Եթե դերվիշը չի ապրել աղքատության մեջ, ապա դա նշանակում է, որ նա մինչ այդ ապրել է ճիշտ, հյուրընկալ է եղել, ամեն ինչ կիսել է իր մերձավորների և հավատակիցների հետ։
Շատ հաճախ դերվիշներին դասում հոգևորականների շարքին, սակայն դա վիճելի է, քանի որ նմանությունը զուտ արտաքին է։ Դերվիշները, ի տարբերություն իսլամական հոգևորականների կարող էին ամուսնանալ, ունենալ սեփական տուն, ինչպես նաև ապրել իրենց կյանքով.


== Պատկերասրահ ==

		
		
		
		
		
		
		


== Ծանոթագրություններ ==
Վյալկովո (գյուղ, Կարդիմովսկի շրջան)

Վյալկովո (ռուս.՝ Вяльково), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոզարակ

Խոզարակ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թվականներին, Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Needle Tower

Needle Tower (Ասեղ աշտարակ), ամերիկացի քանդակագործ Քեննեթ Սնելսոնի հասարակական արվեստի գործը։ Գտնվում է Վաշինգտոն քաղաքի  Հիրշհորն թանգարանում և քանդակների այգում։ Արվեստի գործը նվեր է Ժոզեֆ Հիրշհորնի կողմից 1974 թվականին։ 


== Նկարագրություն ==
Այս չափազանց բարձր աբստրակտ քանդակը ալյումինից և չժանգոտվող պողպատից պատրաստված կոնաձև աշտարակ է։ Ալյումինե խողովակները ենթարկվում են մշտական սեղմման ուժերի, որոնք ստեղծվում են չժանգոտվող պողպատից մալուխների միջոցով, անցկացված են խողովակների ծայրերով և ամուր ձգվում են նրանց միջև։


== Թենսգրիթի ==
Այս քանդակի ստեղծման համար օգտագործված ոճը կոչվում է «Tensegrity»։ Սնելսոնի նախկին պրոֆեսոր Բաքմինսթեր Ֆուլլերը այսպես է նկարագրել քանդակագործության այս ոճը, որն արտացոլում է «լարում» (tension) և «կառուցվածքային ամբողջականություն» (structural integrity) բառերի համադրությունը։


== Սիմվոլիկա ==
Սնելսոնի երկրաչափական կառույցների մեջ շատ բան է ասվել։ Մասնավորապես, Needle Tower-ի ներսում կանգնած ներքևից վերև նայելիս կարելի է տեսնել Դավթի աստղը։ Սնելսոնի խոսքերով իր ստեղծագործությունն իրականում չունի որևէ կոնկրետ սիմվոլիզմ, իսկ վեցանկյուն աստղերը կամ խաչերը արտասովոր չեն իր քանդակների համար։ Աշտարակի դեպքում վեցանկյունները երեք խողովակի միացման բնական հետևանք են։ Աշտարակի հիմքից վեր նայելիս երեք խողովակներից ամեն երկրորդ շերտն ունի հակառակ պարուրաձև ուղղություն՝ համեմատած նախորդի, ուստի տեսողականորեն թվում է, որ վեց խողովակները կազմում են վեցանկյուն աստղի վեց ծայրերը։


== Պահպանություն ==
2010 թվականի ապրիլին Հիրշհորն թանգարանն ավարտել է քանդակի պահպանման աշխատանքները։ Պահպանության ավարտից հետո աշտարակը կրկին ուղղահայաց կանգնեցնելու համար պահանջվել է թանգարանի 15 աշխատող (այն կանգնեցվել է ձեռքով, առանց տեխնիկայի օգտագործման)։ 


== Needle Tower II ==
Երկրորդ Needle Tower-ի կառուցումն ավարտվել է 1968 թվականին և ձեռք բերվել Կրյոլլեր-Մյուլլերի թանգարանի կողմից 1971 թվականին։ Գտնվում է թանգարանի քանդակների այգում։


== Ծանոթագրություններ ==


== Արտաքին հղումներ ==
Curious Skeletons by NASA
Ձայնագրություն Гіршгорн-ի հավաքածուում
Needle Tower-ը Քեննեթ Սնելսոնի վեբ-կայքում
Needle Tower-ը Waymarking-ում
Ֆալյոնսկի շրջան

Ֆալյոնսկի շրջան (ռուս.՝ Фалёнский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Ֆալյոնկի։


== Աշխարհագրություն ==
Շրջանի տարածքի մակերեսը կազմում է 2510 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12626 մարդ։ Բնակչության խտությունը կազմում էր 5,03 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կրասնոսելկուպ

Կրասնոսելկուպ (ռուս.՝ Красноселькуп), գյուղ Ռուսաստանի Յամալ-Նենեցյան ինքնավար օկրուգի Կարսնոսելկուպսկի շրջանի կազմում։
Բնակչությունը 2010 թվականին գրանցված տվյալներով կազմում էր 5018 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգոր Բալասանյան (այլ կիրառումներ)

Գրիգոր Բալասանյան կարող է վերաբերել՝

Գրիգոր Արամի Բալասանյան (1915-1995) — հայ ինժեներ, Վրաստանի և Լիտվայի վաստակավոր ինժեներ։
Գրիգոր Արկադիի Բալասանյան (1910-1982) — հայ խորհրդային ռեժիսոր, սցենարիստ։
Գրիգոր Գրիգորի Բալասանյան (1919-2003) — հայ արձակագիր, ՀԽՍՀ մշակույթի վաստակավոր գործիչ։
Գրիգոր Պողոսի Բալասանյան (1869-1935), գրող, մանկավարժ։
Գրիգոր Վահանի Բալասանյան (1929-2000) — ծանրամարտի հայ մարզիչ, Վրաստանի վաստակավոր մարզիչ։


== Ծանոթագրություններ ==
Լուսնոտը (օպերա)

«Լուսնոտը» (իտալերեն՝ La sonnambula), իտալացի երգահան Վինչենցո Բելլինիի օպերա երկու գործողությամբ։ Իտալերեն լիբրետտոյի հեղինակը՝ Ֆելիչե Ռոմանիի ըստ Էժեն Սկրիբի և Պիեր Սոմեի «Լուսնոտը կամ նոր տիրոջ ժամանումը» պանտոմիմա-բալետի սյուժեի։ Առաջնախաղը կայացել է 1831 թ. մարտի 6-ին Միլանի «Կարկանո» թատրոնում։ Օպերան դասվում է բելկանտո ոճի լավագույն ստեղծագործությունների թվին և այսօր էլ հաճախ բեմադրվում է։ Գլխավոր դերերգի (Ամինա) կատարմամբ աչքի են ընկել սոպրանոներ Մարիա Կալլասը, Ռենատա Սկոտտոն, Ջոան Սազերլենդը, Նատալի Դեսսեն և այլք։


== Գործող անձինք ==


== Լիբրետո ==
Գործողությունը կատարվում է ունենում Շվեյցարիայի գյուղական միջավայրում։


=== Գործողություն մեկ։ Տեսարան առաջին. Լեռնային գյուղ։ Ջրաղացի մոտ ===
Գյուղացի Էլվինոն ամուսնանում է ջրաղացպանի որդեգրած դուստր Ամինայի հետ։ Բոլորն ուրախ են։ Ուրախ երգչախումբը ղեկավարում է Ալեսիոն։ Տխուր է միայն հյուրանոցի տիրուհի Լիզան:Նա ինքն էլ սիրահարված է Էլվինոյին։ Լիզան սիրային կապի մեջ էր Ալեսիոյի հետ, սակայն հույս ուներ, որ կամուսնանար Էլվինոյի հետ։ 
Ջրաղացպան Թերեզան եկել էր Ամինայի հետ։ Ալեսիոն և գյուղացիները շնորհավորում են նրան։ Գալիս է նոտարը, որը պետք է վավերացնի ամուսնությունը։ Վերջապես հայտնվում է փեսան՝ Էլվինոն։ Երբ նա մատանին դնում է հարսնացուի մատին, անսպասելի հայտնվում է մի անծանոթ օտարական։ Նա գնում էր ամրոց, սակայն վատ ճանապարհի և վրա հասնող գիշերվա պատճառով ստիպված է գիշերել գյուղում։ Լիզան և Թերեզան նրան բացատրում են, որ ակամայից հայտնվել է հարսանյաց հանդեսի։ Անծանոթը (իսկ սա կոմս Ռոդոլֆոն է) միանում է ուրախ գյուղացիներին, հաճոյախոսություններ անում հարսին։ Որոշ ժամանակ անց Թերեզան պատմում է, որ գյուղում ուրվական է հայտնվել, որը թափառում է գիշերները։ Վախեցած գյուղացիները ցրվում են։ Լիզան Ռոդոլֆոյին տանում է հյուրանոց, իսկ Ամինան ու Էլվինոն մնում են փողոցում։ Էլվինոն հանդիմանում է հարսնացուին օտար մարդու հաճոյախոսություններն ունկնդրելու համար, սակայն Ամինան հանգստացնում է նրան։ Բացատրությունն ավարտվում է հավերժական սիրո և հավատարմության համբույրներով և երդումներով։


== Դիսկոգրաֆիա ==


== Արտաքին հղումներ ==
Полный текст либретто
Сюжет оперы Сомнамбула
Полное либретто оперы «Сомнамбула»


== Ծանոթագրություններ ==
Գետաղազ

Գետաղազ, գյուղ Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 30 կմ հարավ, դեպի Ենիխան տանող ճանապարհի վրա, ճանապարհի ձախ կողմում, Արդովա կոչվող դաշտում։


== Պատմություն ==
Ըստ հաողորդագրությունների գյուղը կառուցված է բյուզանդական տիրապետության ժամանակների Վերսիա քաղաքի ավերակների տեղում։
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
XX դարի սկզբին ուներ 308 (30 ընտանիք) հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Գետաղազն ուներ Ս. Սարգիս անունով եկեղեցի, որը կառուցված էր 1264 թվականին և վերանորոգված 1840-ական թվականներին Հակոբ Եպիսկոպոս Սերոբյանի նախաձեռնությամբ։ Գյուղի շրջակայքում կան հին կառույցների հետքեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 389, 1979 թ
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռութ Բեքքեր

Ռութ էլիզաբեթ Բեքքեր (անգլ.՝ Ruth Elizabeth Becker; հոկտեմբերի 28, 1899(1899-10-28), Guntur - հուլիսի 6, 1990(1990-07-06), Սանտա Բարբարա, Կալիֆոռնիա, ԱՄՆ), ամերիկացի ուսուցչուհի, Տիտանիկ շոգենավի վերջին փրկված ուղևորներից մեկը։


== Կենսագրություն ==
Ռութ Բեքքերը ծնվել է Հնդկաստանի Գունտուր քաղաքում՝ ամերիկացի լյութերական միսիոներ Ալեն Օլիվեր Բեքքերի և Նելլի Բաումգարդների ընտանիքում։ Ռութի կրտսեր եղբայրը՝ Լյութեր Ռութը մահացել է երկու տարեկան հասակում։ 1907 թվականի դեկտեմբերին Նելլին ունեցել է երկրորդ դստերը՝ Մարիոն Լուիզային, իսկ 1910 թվականին որդուն՝ Ռիչարդին։
1912 թվականի սկզբին Ռիչարդը հիվանդացել է, և մայրը դուստրերի հետ որոշել է տեղափոխվել ԱՄՆ Միչիգան նահանգի Բենտոն Հարբոր քաղաքը։ Ալենը ընտանիքին պետք է միանար մեկ տարի անց։


== «Տիտանիկ» ==
Տասներկուամյա Ռութը մոր, քրոջ Մարիոնի և եղբոր Ռիչարդի հետ Մեծ Բրիտանիայի Սաութհեմփթոն քաղաքում 1912 թվականի ապրիլի 10-ին նստել են «Տիտանիկ» շոգենավը։ Նրանք ճանապարհորդել են երկրորդ կարգով։ 1912 թվականի ապրիլի 14-ին, այն բանից հետո, երբ ժամը 23:40-ին նավը բախվեց այսբերգին, Ռութը հիշում է, թե ինչ է ասել ստյուարդը իր մորը. «Մի փոքր վթար է տեղի ունեցել։ Նրանք պատրաստվում են ամեն ինչ վերացնել և մենք կշարունակենք մեր ճանապարհը»։ Հասկանալով, որ նավը շատ է վնասվել՝ Նելլին վերցրել է երեխաներին և նստել փրկարարական նավակը։
Ստյուարդը օգնել է նստեցնել Մարիոնին և Ռիչարդին 11-րդ փրկարարական նավակը, սակայն չի թողել նստել Նելլիին։ Նա աղաչել է թողնել իրեն, որին ստյուարդը համաձայնել է, սակայն հրաժարվել է նավակ նստեցնել Ռութին։ Նելլին բղավել է, որ Ռութը նստի փրկարարական ուրիշ նավակ։ Ռութին փրկարարական 13-րդ նավակն է նստեցրել վեցերորդ սպա Ջեյմս Փոլ Մուդին։
Նելլին և իր երեխաները փրկվել են «Կարպատիա» նավի անձնակազմի կողմից։ Նյու Յորքում նրանք նստել են Միչիգանի Բենտոն Հարբոր մեկնող գնացքը։ Ալենը, 1913 թվականին Հնդկաստանում միսիոներական աշխատանքը ավարտելուց հետո, միացել է ընտանիքին։


== Կարիերա և հարսանիք ==
Ռութը սովորել է Օհայոյի միջնակարգ դպրոցներից մեկում։ Ավարտել է Վուսթերի քոլեջը և որպես ուսուցիչ աշխատել Կանզասում, այնուհետև Բենտոն Հարբորում։ Ամուսնացել է իր համադասարանցի Դենիել Բլենչարդի հետ։ Նրանք ունեցել են երեք երեխա։ 23 տարվա ամուսնությունից հետո ամուսինները բաժանվել են։


== Հետագա կյանք ==
Վթարին հաջորդող մի քանի տարիների ընթացքում Ռութը հրաժարվել է խոսել «Տիտանիկի» վրա տեղի ունեցած դեպքերի մասին։ Անգամ նրա երեխաները և աշակերտները չեն իմացել, որ Ռութը եղել է նավի վրա։ Այն բանից հետո, երբ Ռութը տեղափոխվեց Կալիֆոռնիայի Սանտա Բարբարա քաղաք, սկսեց բացահայտ խոսել այդ մասին։
1982 թվականին Ռութը միացել է Փենսիլվանիայի Ֆիլադելֆիա քաղաքում գործող «Տիտանիկի պատմական միություն» կազմակերպության հավաքին, որն հավաքել էր Տիտանիկ նավի աղետից փրկվածներին։ Հավաքը նվիրված էր նավի կործանման 70- ամյակին։ Ավելի ուշ, նա մասնակցել է նաև 1987 և 1988 թվականների հավաքներին։ 1990 թվականի մարտին մեկնել է իր երկրորդ ծովային ճանապարհորդությանը՝ դեպի Մեքսիկա։


== Մահ ==
Ռութ Բեքքերը մահացել է 1990 թվականի հուլիսի 6-ին 90 տարեկան հասակում Կալիֆոռնիայում։ 1994 թվականի ապրիլի 16-ին նրա դիափոշին թափվել է Ատլանտյան օվկիանոսում՝ այն վայրում, որտեղ խորտակվել էր «Տիտանիկը»։ Նախկինում, այդ վայրում թափվել էր նաև Ֆրենկ Գոլդսմիթի և չորրորդ սպա Ջոզեֆ Բոքսհոլլի դիափոշիները։


== Ծանոթագրություններ ==
Ռնգեղջյուր (այլ կիրառումներ)

Ռնգեղջյուր, կարող է վերաբերել՝

Ռնգեղջյուր - կենտսմբակավորների կարգի կաթնասունների ընտանիք
Ռնգեղջյուր - աբսուրդ ժանրի պիես, որը գրվել է Էժեն Իոնեսկոյի կողմից 1959 թվականին
Թեոդոր Ալտերման

Թեոդոր Յուրևիչ Ալտերման (նոյեմբերի 24, 1885(1885-11-24), Պահկլա, Կոհիլա, Ռապլամաա, Էստոնիա - ապրիլի 1, 1915(1915-04-01), Տալլին, Ռուսական կայսրություն), էստոնացի դերասան։


== Կենսագրություն ==
Ծնվել է նոյեմբերի 12- ին։ 1906 թվականից աշխատել է իր մասնակցությամբ կազմակերպված «Էստոնիա» թատրոնում։ Լեո Սաալեպ, Պիյբելեհտ (Վիլդեի «Անըմբռնելի հրաշք», «Տան ոգին») դերերի առաջին կատարողն է։
Մյուս դերերից են՝ Խլեստակով (Գոգոլի «Ռեիզոր»), Բորիս Գոդունով (Ա. Կ. Տոլստոյի «Իվան Ահեղի մահը»), Օթելլո, Համլետ (Շեքսպիրի «0թելլո», «Համլետ») և այլն։
Ալտերմանը տիրապետել է խոսուն դադարների արվեստին, ներքին մենախոսությանը։ Որպես ռեժիսոր բեմադրել է Վիլդեի «Անըմբռնելի հրաշք»-ը (1913), Լերմոնտովի «Դիմակահանդես»-ը (1914) և այլն։ Մահացել է մարտի 18 (31)-ին։


== Ծանոթագրություններ ==
Կիժմոլա (Յարենգայի վտակ)

Կիժմոլա  (ռուս.՝ Кижмола ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յարենգա գետի աջ ափին՝ 6 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023610
Հիդրոլոգիական ուսումնասիրությունների կոդը - 103002361
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վելյա Գլավա

Վելյա Գլավա (սերբ.՝ Веља Глава), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 188 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Ձյուդոյի Եվրոպայի առաջնություն 2018

Ձյուդոյի Եվրոպայի առաջնություն 2018, անցկացվել է 2018 թվականի ապրիլի 26-ից 28-ը Թել Ավիվ քաղաքում։


== Մեդալակիրներ ==


=== Տղամարդիկ ===


=== Կանայք ===


== Մեդալներ ==


== Մասնակից երկրներ ==
Առաջնությանը մասնակցել է 368 մարզիկ 44 երկրներից


== Հղումներ ==
«Առաջնության արդյունքները»։ Федерация дзюдо России։ Վերցված է 2016-04-23
Կազմող (նախագծման ձևանմուշ)

Անվան այլ կիրառումների համար տե՛ս՝ Կազմող (այլ կիրառումներ)Կազմող (անգլ.՝ Composite), կառուցվածքային նախագծման ձևանմուշ, որը տվյալները միավորում է ծառային ստրուկտուրայի մեջ՝ հիերարխիա կազմելով եզակիից դեպի ընդհանուրը։ Կազմող ձևանմուշը թույլ է տալիս նույն կերպ դիմել ինչպես առանձին օբյեկտին, այնպես էլ օբյեկտների խմբերին։


== Ընդհանուր հասկացողություններ ==
Client - հայցող
Instance - նմուշ
Implementation - իրականացում
Product - արգասիք


== Նպատակ ==
Ձևանմուշը բնորոշում է դասերի հիերարխիա, որոնք միևնույն ժամանակ կարող են բաղկացած լինել պրիմիտիվ և բարդ օբյեկտներ։ Հեշտացնում է հայցողի ճարտարապետությունը և ավելի պարզ է դարձնում նոր տիպի օբյեկտների ավելացումը։


== Կիրառություն ==
Կազմող ձևանմուշը խորհուրդ է տրվում օգտագործել, երբ հայցողի համար տարբերություն չկա օբյեկտների խումբ կամ եզակի օբյեկտ կազմելու համար։ Կարելի է օգտագործել, եթե ծրագրավորողը տարբերություն չի դնում պարզ և բարդ օբյեկտներ ստեղծելու մեջ։


== Կառուցվածք ==

Componentբաղկացուցիչ մասերի աբստրակցիա
հայտարարում է ինտերֆեյս օբյեկտների կոմպոզիցիայում
(ոչ պարտադիր) ռեկուրսիվ կառուցվածով ինտերֆեյս է տրամադրում բաղկացուցիչ մասի մայր օբյեկտին և, եթե հարկ է, այն իրականացնում էLeafներկայացնում է դուստր օբյեկտները կոմպոզիցայում։
իրականացնում է բոլոր Component-ների մեթոդներըCompositeներկայացնում է Component-ի բաղադրիչը (կոմպոնետն ունի դուստր օբյեկտ)
սահմանում է մեթոդներ դուստր օբյեկտների ղեկավարելու համար
սահմանում է Component-ի բոլոր մեթոդները, գլխավորապես նրանք հղում է դուստրերին


== Օրինակներ ==


=== Java ===


=== C# ===
The following example, written in C#. 


==== Պարզագույն օրինակ ====


== Ծանոթագրություններ ==
Դիդի Ղրոմի

Դիդի Ղրոմի (վրաց.՝ დიდი ღრომი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 860 մետր բարձրության վրա։ Շրջկենտրոն Գորիից հեռու է 30 կմ։


== Ծանոթագրություններ ==
Սան Ջորջո սու Լենյանո

Սան Ջորջո սու Լենյանո (իտալերեն՝ San Giorgio su Legnano), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 6172 մարդ է։ Բնակչության խտությունը՝ 2648, 90 մարդ/կմ²։ Զբաղեցնում է 2.3 կմ² տարածք։ Փոստային ինդեքս՝ 20010, հեռախոսային կոդ՝ 0331։


== Ծանոթագրություններ ==
Սեդա Պետրոսյան

Սեդա Հովհաննեսի Պետրոսյան (օգոստոսի 17, 1917(1917-08-17), Երևան, Կովկասի փոխարքայություն, Ռուսական կայսրություն - մարտի 8, 2005(2005-03-08), Երևան, Հայաստան), հայ ինժեներ-շինարար։ Հայաստանի ճարտարապետների միության անդամ։ 1941 թվականին ավարտել է Երևանի պոլիտեխնիկական ինստիտուտի շինարարական ֆակուլտետը։
Ճարտարապետ Ստեփան Մնացականյանի կինը։


== Հիմնական աշխատանքներ ==

Նոր Հաճնի կորունդային քարերի գործարանի բնակելի թաղամասի կառուցապատում
Նոր Հաճնի կորունդային քարերի գործարանի բնակելի տներ
Նոր Հաճնի կորունդային քարերի գործարանի բնակելի թաղամասի հիվանդանոց
Թումանյանի հրադիմացկուն նյութերի գործարանի բնակելի թաղամասի կառուցապատում
Թումանյանի հրադիմացկուն նյութերի գործարանի բնակելի տներ
Թումանյանի հրադիմացկուն նյութերի գործարանի բնակելի թաղամասի ակումբ
Վարդաշենի «Ստանկոնորմալ» գործարանի բնակելի թաղամասի կառուցապատում
Վարդաշենի «Ստանկոնորմալ» գործարանի բնակելի տներ
Երևանի ալյումինի գործարանի բնակելի թաղամասի կառուցապատում
Երևանի ալյումինի գործարանի բնակելի տներ
Երևանի Նորքի զանգվածի միկրոշրջանի կառուցապատում
Երևանի վիտամին գործարանի բնակելի թաղամասի կառուցապատում
Ալեքսանդր Թամանյանի հուշարձանը Երևանում (քանդակագործ՝ Արտաշես Հովսեփյան)
Երևանի Նորքի զանգվածի հասարակական առևտրի կենտրոն
Երևանի Հայկական ԽՍՀ ԺՏՆՑ տարածքում ամառային սրճարան
Հասարակական սննդի կոմբինատ Երևանում
Շինարարության նախարարության մասնագիտական ​​ուսումնական հաստատությունների համալիր Երևանում
Կոկորդաբանական հիվանդանոց Երևանում
Երազ գործարանի մանկապարտեզ
Երևանի Սովետաշեն թաղամասի դիսպանսեր
Աղվերանում Կիրովի պրոֆիլակտիկ գործարան
Պոմպակայաններ Դիլիջանի և Իջևանի շրջաններում


== Մրցանակներ ==
1973-1977 թվականներին Խորհրդային ճարտարապետության նվաճումների համամիութենական ստուգատեսի դափնեկիր
ՀԽՍՀ Գերագույն խորհրդի նախագահության պատվավոր դիպլոմ (1987)


== Ծանոթագրություններ ==
Կռունկներ (հուշահամալիր)

«Կռունկներ» հուշահամալիր (ռուս.՝ Мемориал «Журавли»), հուշահամալիր Ռուսաստանի Դաշնության Սանկտ Պետերբուրգ քաղաքում, որը նվիրված է Հայրենական մեծ պատերազմի տարիներին Սանկտ Պետերբուրգում զոհված հերոսների հիշատակին։ Գտնվում է Հեռավորարևելյան պողոտայի և Նորաբնակների փողոցի հատվածում։


== Նկարագրություն ==
Հորինվածքը ներառում է թռչող կռունկներով հուշաստելա, կոթող, տապանաքարեր և ծաղկեպսակով աղջկա բրոնզե արձան։
Կառուցվել է 1977-1980 թվականներին եղբայրական գերեզմանների տեղում։ Հեղինակներն են ճարտարապետներ Դ. Ս. Գոլդգորը, Ա. Վ. Ալաննեն, Ա. Պ. Իզոտովը և քանդակագործ Լ. Գ. Մոգիլևսկին։
Նախկինում քաղաքի ժամանակակից Նորաբնակների և Թելմանի փողոցների միջև գոյություն է ունեցել Նևսկոյե գերեզմանոցը։ 1941-1943 թվականներին այդ գերեզմանոցում հուղարկավորել են Լենինգրադի զինվորներին և շրջափակման ժամանակ մահացած խաղաղ բնակիչներին։ Տեղանքը որպես բնակելի թաղամաս վերանախագծելու և նոր մայրուղիներ անցկացնելու ժամանակ Նևսկոյե գերեզմանոցը հավասարեցվել է հողին։
Հուշահամալիրի կազմի մեջ մտել է նաև ռելիեֆային զարդաքանդակներով և սափորով գրանիտե սյունը, որը տեղադրվել էր դեռևս 1949 թվականին։
Ստելաներից մեկի վրա արված է բրոնզե մակագրություն լենինգրադցի բանաստեղծ Միխայիլ Դուդինի բառերով.

Կռունկներով ստելայի վրա արված է հետևյալ մակագրությունը.


== Պատկերասրահ ==

		


== Գրականություն ==
Исаченко, Валерий Григорьевич Памятники Санкт-Петербурга. — СПб.: Паритет, 2004. — 400 с. — ISBN 5-93437-188-6
Гусаров А. Ю. Памятники воинской славы Петербурга. — СПб, 2010. — ISBN 978-5-93437-363-5


== Աղբյուրներ ==
Невский район. Правый берег Невы
Невский мемориал. Фото 21 апреля 2003 г.
Սաիչիկ

Սաիչիկ  (ռուս.՝ Саичик), գետ Ռուսաստանում, Կամչատկայի թերակղզում։ Հոսում է Տիգիլսկի շրջանում, Կամչատկայի երկրամասում։ Գետի երկարությունը 131 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000212120000030492


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ոչ յօրինակ այլոց

«Ոչ յօրինակ այլոց», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
Հովհաննես  Թումանյանն այս բանաստեղծությունը գրել է 1890 թվականի հոկտեմբեր ամսին։
Ինքնագիրը չի պահպանվել։
Առաջին անգամ տպագրվել է Մոսկվայում ՝ 1892 թավականին լույս տեսած Հովհաննես Թումանյանի բանաստեղծությունների երկրորդ հատորում (էջ 134)՝ թվագրված «1890 թվականին հոկտեմբեր»։ Այնուհետև՝ Երևանում 1940-1959 լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 50)։
Արտատպվում է Մոսկվայում ՝ 1892 թավականին լույս տեսած Հովհաննես Թումանյանի բանաստեղծությունների երկրորդ հատորից։


== Ծանոթագրություններ ==
Շիրվանշահերի ապարանքներ

Շիրվանշահերի ապարանքները կամ Շիրվանշահերի պալատը (ադրբ.՝ Şirvanşahlar sarayı) համալիր է Ադրբեջանի Հանրապետության մայրաքաղաք Բաքվի կենտրոնում։ Կառուցվել է 15-րդ դարում՝ Հալիլ Ալահ շիրվանշահի ժամանակ, երբ Շիրվանշահերի պետության մայրաքաղաքը Շամախիից տեղափոխվել է Բաքու  ։
Անսամբլի մեջ մտնում են ճարտարապետական ձևերով պարզ երկհարկանի պալատը, կամարակապ սյունաշարով մասամբ շրջափակված ութանիստ դահլիճով Դիվանխանեն (XV դ․), խաչաձև աղոթասրահով և ճոխ հարդարված շքամուտքով, հա-Դիվանխանեն (XV դ․) շիրվանշահերի պալատի համալիրում հատակագծում ուղղանկյուն դամբարանը (1435), նրբագեղ մինարեթով երկգմբեթ մզկիթը (1442), Սեիդ Ցախիա Բաքուվիի Փոքրաչափ ութանիստ դամբարանը, Արևելյան դարպասը (1585), ստորգետնյա ջրհոր-ջրամբարը և բաղնիքը։ Տարբեր ժամանակներում իրականացված կառույցների անսամբլի գեղարվեստական ամբողջականությունը պայմանավորված է մասշտաբների միասնությամբ, ճարտարապետական հնարքների ընդհանրությամբ։ Շենքերի երկրաչափական հստակ ծավալների խստությունը ընդգծված է սակավաթիվ, բայց արտահայտիչ դեկորատիվ տարրերով։ Ներկայումս շիրվանշահերի պալատը թանգարան է։


== Շիրվանշահերի ապարանքների տեսարաններ ==
ապարանքների շենքը
		
		
		
		
		
Դիվան-խանա
		
		
		
		
		


== Ծանոթագրություններ ==
Քևին Դիլոն

Քևին Բրեյդի Դիլոն (անգլ.՝ Kevin Brady Dillon, ծնվ․՝ օգոստոսի 19, 1965), ամերիկացի դերասան։ Հանդիսատեսին առավել հայտնի է «HBO» ցանցի կողմից ստեղծված «Անտուրաժ» հեռուստասերիալում (2004–2011), ինչպես նաև համանուն լիամետրաժ ֆիլմում (2015) Ջոնի Դրամային մարմնավորելով։
Դիլոնի մասնկացությամբ առավել հայտնի գեղարվեստական ֆիլմերից են «Դասակ» (1986), «Դորզ» (1991) և այլն։
Դերասան Մեթ Դիլոնի կրտսեր եղբայրն է։


== Ծանոթագրություններ ==


== Արտաքին հղումներ ==
Էջը IMDb կայքում(անգլ.)
Սկոլոբով (այլ կիրառումներ)

Սկոլոբով, կարող է վերաբերել՝

Սկոլոբով - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Սկոլոբով - գյուղ, Ուկրաինայի Ժիտոմիրի մարզի Վոլոդարսկ-Վոլինկիի շրջանում
Տուռբունեեմե

Տուռբունեեմե (էստ․՝ Turbuneeme), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 68 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վլադիկավկազ

Վլադիկավկազ (օսերեն՝ Дзæуджыхъæу  - «Ձաուգի ավան»; ռուս.՝ Владикавказ), քաղաք Ռուսաստանի Դաշնության հարավում, Հյուսիսային Օսիայի Հանրապետություն - Ալանիայի մայրաքաղաքը։ Խոշոր արդյունաբերական, գիտական, մշակութային և կրթական կենտրոն։ Վլադիկավկազը նաև հանդիսանում է Վլադիկավկազ քաղաքային շրջանի կենտրոնը


== Անվանումը ==
«Վլադիկավկազ» բերդը իր անվանումը ստացել է «տիրիր Կովկասը» (ռուս.՝ Владей Кавказом) նշանակությամբ, ռուս քաղաքական և ռազմական գործիչ Պավել Պոտյոմկինի կողմից։
«Ձաուջիկաու» - «Ձաուգի ավան», Վլադիկավկազի բերդի օսական անվանումն է։ Ըստ ավանդույթի, Գենալդոնի կիրճում գտնվող Թմենիկաու գյուղի բնակիչ Ձաուգ Բուգուլովը 1760 թվականին գյուղ է հիմնել այն տարածքին շրջակայքում, որտեղ 1784 թ. հիմնվել է Վլադիկավկազ բերդը։
1931 - 1944 թթ. և 1954 - 1990 թթ. անվանվել է Օրջոնիկիձե, իսկ 1944-1954 թթ.-ին՝ - Ձաուձիկաու. 2007 թ. քաղաքին շնորհվել է «Զինվորական փառքի քաղաք» տիտղոսը։


== Աշխարհագրություն ==
Քաղաքը գտնվում է Հյուսիսային Կովկասում, Թերեք գետի ափերին, Դարյալի կիրճից 30կմ հեռավորության վրա։ Վլադիկավկազից սկիզբ է առնում Ռազմավիրական ճանապարհը։


== Պատմություն ==
Քաղաքը հիմնվել է 1784 թվականին օսական Ձաուջիկաու ավանի մոտակայքում` իբրև ռուսական բերդ Դարյալի կիրճում։ Քաղաքի կարգավիճակ է ստացել 1861 թվականին։


== Բնակչություն ==
Վլադիկավկազը Ռուսաստանի Դաշնության Հյուսիս-Կովկասյան դաշնային օկրուգի խոշորագույն քաղաքներից է։ 2012 թ. դրությամբ քաղաքի բնակչությունը կազմում է 310 070 մարդ։


=== Ազգային պատկանելիություն ===
Ըստ 2010 թ. մարդահամարի արդյունքների, քաղաքի ազգային պատկանելիությունը հետևյալն է`

օսեր — 59, 51 %
ռուսներ — 27, 59 %
հայեր — 3, 89 %
վրացիներ — 2, 32 %
ուկրաինացիներ — 0, 1 %


== Վարչական բաժանում ==
Վլադիկավկազ քաղաքը բաղկացած է 4 վարչական շրջաններից՝ Արդյունաբերական, Հյուսիս-Արևելյան, Իրիստոնյաև և Անդրտերեկյան, միկրոշրջաններ՝ Կարցա և Ռեդանտ։
Վլադիկավկազ քաղաքը գտնվում է Քաղաք վլադիկավկազ քաղաքային օկրուգի կազմում։ Բացի քաղաքից, օկրուգի կազմում են գտնվում Բալթա, Չմի, Էզմի, Ներքին Լարս, Վերին Լարս գյուղերը, Հարավային, Գործարանային ավանները։


== Հայերը Վլադիկավկազում ==
Վլադիկավկազում 1920-ական թվականներից կա հայկական մատուռ։ 18-րդ դարի վերջին-19-րդ դարի սկզբին Վրսդիկավկազի կենտրոնում գտնվող Արմյանսկայա փողոցում կառուցվել է Սուրբ Գրիգոր Լուսավորիչ քարաշեն եկեղեցին, որին կից գործել է հայկական ծխական դպրոց (փակվել է 1885-ին)։ 1913-ին Վլադիկավկազում ապրում էր 5 հազար հայ, 1920-ական թթ.՝ 6500-ից ավելի։ Հայ բնակչության թիվը նկատելիորեն ավելացել է Առաջին համաշխարհային և քաղաքացիական պատերազմների տարիներին՝ ի հաշիվ Արևմտյան Հայաստանից և Արևելյան Անդրկովկասից եկած փախստականների։ Հայերի նոր հոսքը Վլադիկավկազ սկսվել է 1980-ական թթ. վերջից, համայնքի ազգային կյանքն աշխուժացել է։ Ստեղծվել է «Էրեբունի» հայկական ընկերությունը։ Քաղաքի իշխանությունները համայնքին են վերադարձրել Ս. Գրիգոր Լուսավորիչ հայկական եկեղեցին։ Մանկավարժ Ալեքսանդր Վարդանյանի գլխավորությամբ 1991-ին բացվել է հայկական կիրակնօրյա դպրոց։ 1994-ից Վլադիկավկազի վեց դպրոցներում գործում են հայկական դասարաններ։ 2003 թվականի տվյալներով Վլադիկավկազում բնակվում է շուրջ 20 հազար հայ։


== Ծանոթագրություններ ==
Վերնոն շրջան (Միսսուրի)

Անվան այլ կիրառումների համար տե՛ս՝ Վերնոն շրջան (այլ կիրառումներ)Վերնոն շրջան (անգլ.՝ Vernon County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 2.160 կմ² է, բնակչությունը՝ 21.159 մարդ (2010 թ. տվյալներով)։ Շրջկենտրոնն է Նևադա բնակավայրը։ Կազմավորվել է 1851 թ.։
Շտեֆանիա Մոլդովան

Շտեֆանիա Մոլդովան (իսկական ազգանունը՝ Անգելեսյան, օգոստոսի 24, 1929(1929-08-24) կամ օգոստոսի 24, 1931(1931-08-24), Շիեու-Օդորհեյ, Bistrița-Năsăud County, Ռումինիա - ապրիլի 12, 2012(2012-04-12), Բուդապեշտ, Հունգարիա), հունգարահայ երգչուհի (կոլորատուրային սոպրանո)։ Հունգարիայի վաստակավոր արտիստ (1978)։


== Կենսագրություն ==
Շտեֆանիա Մոլդովանը ծնվել է 1931 թվականի օգոստոսի 24-ին Ռումինիայի Բիստրիցա-Նեսեուդ օկրուգում (ունի հայկական ծագում)։ 1953 թվականին ավարտել է Հունգարիայի երաժշտական ակադեմիան։ Օպերայում նորամուտը կատարել է Ջակոմո Պուչինիի «Բոհեմ» օպերայում։
Երգել է Սեգեդի օպերային թատրոնում, 1961-2012 թվականներին գլխավոր դերերգերով հանդես է եկել Բուդապեշտի օպերային թատրոնում։ Համերգներով (երկացանկում ընդգրկված են եղել նաև օպերային դերերգեր) շրջագայել է Ռումինիայում, Ֆրանսիայում, Անգլիայում, Իտալիայում, ԱՄՆ-ում, ԽՍՀՄ-ում։
1969 թվականին Կոմիտասի ծննդյան 100-ամյակի կապակցությամբ Բուդապեշտի հայկական ակումբում կազմակերպված երեկոյին Շտեֆանիա Մոլդովանը հանդես է եկել Կոմիտասի երգերով։ Մոսկվայում նրա ելույթները (1959) բարձր է գնահատել ռուսական մամուլը («թավ­շյա սոպրանո», «գեղարվեստական նուրբ ճաշակ», «դրամատիկական տաղանդ», ձայնային մեծ հնարավորություններ և այլն)։
Նկարահանվել է 7 կինո- և հեռուստաֆիլմերում։
Շտեֆանիա Մոլդովանը մահացել է 2012 թվականի հուլիսի 12-ին Բուդապեշտում։


== Ընտրյալ դերերգեր ==
Միմի – «Բոհեմ», Ջակոմո Պուչինի
Տատյնա – «Եվգենի Օնեգին», Պյոտր Չայկովսկի
Լեոնորա – «Տրուբադուր», Ջուզեպպե Վերդի
Ջուլիետ – «Հոֆմանի հեքիաթները», Ժակ Օֆենբախ
Դոննա Էլվիրա – «Դոն Ժուան», Վոլֆգանգ Ամադեուս Մոցարտ
Ամելիա – «Պարահանդես-դիմակահանդես», Ջուզեպպե Վերդի
Մանոն Լեսկո – «Մանոն Լեսկո», Ջակոմո Պուչինի
Դեզդեմոնա – «Օթելլո», Ջուզեպպե Վերդի
Քսենյա – «Բորիս Գոդունով», Մոդեստ Մուսորգսկի
Աիդա – «Աիդա», Ջուզեպպե Վերդի


== Պարգևներ ==
1959 – Հունգարիայի «Ֆերենց Լիստ» շքանշան
1978 – Հունգարիայի վաստակավոր արտիստ
1978 – Պրոֆմիությունների մրցանակ
1998 – Բուդապեշտի XIII շրջանի պատվավոր քաղաքացի


== Ծանոթագրություններ ==


== Գրականություն ==
Театральная энциклопедия. Том 3 / Глав. ред. П. А. Марков — М.: Советская энциклопедия, 1964.
Рождественская Н., Ш. Молдован, «Советская музыка», 1959,


== Արտաքին հղումներ ==
Շտեֆանիա Մոլդովան Internet Movie Database կայքում
Moldován Stefánia(անգլ.)
Great Hungarian Voices: Stefania Moldovan
Սուխայա Կրեմենկա

Սուխայա Կրեմենկա (ռուս.՝ Сухая Кременка), գետ Ռուսաստանում, հոսում է Լեբյաժինսկի շրջանում, Կիրովի մարզում։ Գետաբերանը տեղակայված է Կրեմենկա գետի աջ ափին՝ 1 կմ հեռավորության վրա։ Գետի երկարությունը 11 կմ է։
Գետի ակունքը գտնվում է անտառներում, Լեբյաժե գյուղից 5 կմ դեպի հյուսիս-արևմուտք։ Գետը հոսում է հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037716
Հիդրոլոգիական ուսումնասիրությունների կոդը - 111103771
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
I’m Not Okay (I Promise)

I’m Not Okay (I Promise), My Chemical Romance խմբի առաջին երգը՝ Three Cheers for Sweet Revenge ալբոմից։


== Список композиций ==
Բոլոր երգերը, որոնք գրել է My Chemical Romance-ը։Version 1 (promotional CD)

Version 2 (Australian-released CD)

Version 3 (CD)

Version 4 (re-released CD)

Version 5 (re-released CD)

Version 6 (digital download)


== Չարտեր ==


== Թողարկման պատմությունը ==


== Ծանոթագրություններ ==


== Արտաքին հղումներ ==
Դրակուլա։ Մեռած և գոհ

Անվան այլ կիրառումների համար տե՛ս՝ Դրակուլա (այլ կիրառումներ)Դրակուլա։ Մեռած և գոհ (անգլ.՝ Dracula: Dead and Loving It), ռեժիսոր Մել Բրուքսի կինոկատակերգությունը, որը Բրեմ Սթոքերի «Դրակուլա» վեպի նմանակումն է։ Գլխավոր դերում Լեսլի Նիլսենն է։


== Սյուժե ==
Ռենֆիլդը ուղևորվում է Տրանսիլվանիա՝ կոմս Դրակուլայի մոտ, ով հիպնոսով նրան դարձնում է իր ստրուկը, ինչից հետո հեռանում է Տրանսիլվանիայից և գնում Կարֆաքս աբբայություն։
Նրա առաջին զոհը դառնում Լյուսին։ Դրակուլան նրա մոտ է գնում երկու անգամ։ Առաջին անգամ կոմսը ներս է մտնում լուսամուտից՝ չղջիկի տեսքով։ Աղջիկը կորցնում է արյան կեսը և չի կարողանում տեղից վեր կենալ։ Հետո պրոֆեսոր Վան Հելսինգի խորհրդով նրան տեղափոխում են ուրիշ սենյակ և այն պատում սխտորով։ Դրակուլան բաց է թողնում Ռենֆիլդին և պատվիրում է հավաքել սխտորը, բայց նա մատնում է իրեն։ Արդյունքում, Դրակուլան ինքն է հիպնոսի միջոցով ստիպում աղջկան դուրս գալ և սպանում է նրան։ Նույնը նա ցանկանում է անել Մինայի հետ։ Այդ ընթացքում Լյուսին վերակենդանանում է և սկսում է վամպիրի կյանքով ապրել։ Բարեբախտաբար պրոֆեսորը Հարկերի հետ սպանում են նրան։ Հենց այդ գիշեր Դրակուլան իրագործում է իր նենգ ծրագիրը։ Երկար և տանջալից վերլուծությունից հետո կոմսը առևանգում է Մինային, ինչից հետո կծում է նրան։ Առավոտյան Վան Հելսինգը հայտնաբերում է Մինայի վզի խայթոցի տեղերը։
Պրոֆեսորը խորհուրդ է տալիս պարահանդես կազմակերպել։ Պարահանդեսի ժամանակ հանկարծ բացում են հայելիները և հասկանում, որ Դրակիլան վամպիր է։ Կոմսը Մինայի հետ փախչում է լքված մատուռ։ Ռենֆիլդը նրան անզգուշությամբ անվանում է «տիրակալ»։ Անհամոզիչ սուտը չի հաջողվում և նա բանտ է ընկնում։ Նրան բաց են թողնում, Ռենֆիլդը առանց հետ նայելու վազում է դեպի մատուռ։ Դրակուլան խեղդում է նրան և հեռանում։ Ստյուարդը, Հարկերը և Վան Հելսինգը հասնում են։ Սկսվում է մի փոքրիկ կռիվ, որում կոմսը համարյա հաղթում է մարդկանց։ Հանկարծ սկսվում է արևածագը, պրոֆեսորը բացում է լուսամուտը և ստիպում վամպիրին թաքնվել։ Հետո Ռենֆիլդը բացում է տանիքի դիտանցքը, փորձելով փրկել «տիրոջը», սպանում է։ Ավելի ուշ նա հավաքում է մոխիրը և դրա վրա ժպտացող երես նկարում։


== Դերերում ==
Լեսլի Նիլսեն — կոմս Դրակուլա
Փիթեր ՄաքՆիկոլ — Թոմաս Ռենֆիլդ
Սթիվեն Վեբեր — Ջոնաթան Հարկեր
Էմի Յասբեկ — Մինա
Մել Բրուքս — պրոֆեսոր Աբրահամ Վան Հելսինգ
Լիզեթ Էնտոնի — Լյուսի
Հարվի Կորման — բժիշկ Ջեք Ստյուարդ
Մարկ Բլենկֆիլդ — Մարտին
Մեգան Կավանա — Էսսի
Գրեգ Բինկլի — Վուդբրիջ
Քլայվ Ռեվիլ — Сайкс
Էցիո Գրեջո — Վարորդ
Չառլի Կալաս — զսպաշապիկով մարդ
Էնն Բանկրոֆտ — մադամ Ուսպենսկայա, գնչու
Դեվիդ Դելուիզ — ինտերն
Ջենիֆեր Կրիստալ Ֆոլի — բուժքույր


== Ծանոթագրություններ ==
Կասինե

Կասինե  (իտալերեն՝ Cassine), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 3100 մարդ (2008)։ Բնակչության խտությունը՝ 90 մարդ/կմ²։ Տարածքը կազմում է 34 կմ²։ Փոստային ինդեքս՝ 15016։ Հեռախոսային կոդ՝ 0144։


== Ժողովրդագրություն ==
Աճի դինամիկա։


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տերպենիե (գյուղ, Մելիտոպոլի շրջան)

Տերպենիե (ուկրաիներեն՝ Терпіння), գյուղ Ուկրաինայի Զապորոժիեի մարզի Մելիտոպոլի շրջանում։ Հիմնադրվել է 1795 թվականին։
2001 թվականի տվյալներով Տերպենիե գյուղում բնակվում էր 4 854 մարդ։ Բնակավայրը զբաղեցնում է 10,02 կմ² տարածք։ Բնակչության խտությունը կազմում էր 484,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տաուլիկ

Տաուլիկ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Մտնում էր Տաուլիկ գյուղախմբի կազմում։


== Բնակչություն ==
XX դարի սկզբին ուներ 16 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Խնապատի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Խնապատ գյուղի պատմության և մշակույթի հուշարձանների ցանկը։ Ցանկում ներառված է ընդամենը 42 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Ավստրալիայի սահմանադրություն

Ավստրալիայի սահմանադրություն (անգլ.՝ Constitution of Australia), Ավստրալիայի հիմնական օրենքը, որը սահմանում է երկրի պետական կառուցվածքը, կառավարման և իշխանության մարմինների համակարգը, քաղաքացիների իրավունքները և ազատությունը։ Ավստրալիայի սահմանադրությունն ներառում է մի քանի փաստաթղթեր։ Ամենից կարևորը «Ավստրալիական խորհրդի սահմանադրությունն» է։ Սահմանադրությունը հաստատվել է հանրաքվեով, որը երկրում տեղի է ունեցել 1898-1900 թվականներին և որոնց մասնակցել են ավստրալիական գաղութների բնակիչները։ Հաստատված նախագիծն ընդունվել է որպես Ավստրալիական խորհրդի սահմանադրական ակտ, որը համարվում է Միացյալ Թագավորության խորհրդարանի պաշտոնական ակտ։
Ավստրալիական խորհրդի սամանադրական ակտը օրենք է դարձել 1990 թվականի հուլիսի 9-ին և ուժի մեջ է մտել 1901 թվականի հունվարի 1-ին։ Չնայած որ սահմանադրությունն ի սկզբանե ուժի մեջ է մտել որպես Միացյալ Թագավորության խորհրդարանի ակտ, սակայն 1986 թվականի Ավստրալիական ակտով վերացվել է Ավստրալիայի սահմանադրությունը փոխելու Միացյալ Թագավորության խորհրդարանի ուժը և այժմ սահմանադրությունը կարող է փոխվել միայն երկրի ողջ տարածքում անցկացվող հանրաքվեով։
Բացի այդ, Ավստրալիայում կան սահմանադրական նշանակություն ունեցող այլ ակտեր, որոնցից են 1931 թվականի Վեսթմինսթերյան կանոնադրությունը, որի 1942 թվականի փոփոխված տարբերակն ընդունված է Ազգերի համագործակցության բոլոր երկներում և 1986 թվական Ավստրալիական ակտը, որն ընդունված է Ավստրալիայի բոլոր նահանգների խորհրդրանների, Ավստրալիայի դաշնային խորհրդարանի և Միացյալ Թագավորության խորհրդարանի կողմից։ Վեսթմինսթերյան ակտը հաճախ համարվում է այն կետը, ըստ որի Ավստրալիան դե յուրե դարձել է անկախ պետություն, իսկ ավստրալիական ակտը վերջնական խզել է Ավստրալիայի և Միացյալ Թագավորության սահամանադրական կապը։ Չնայած որ նույն անձը՝ Եղիսաբեթ II-ը երկու երկրների միապետն է, նա ազդեցության տարբեր մակարդակներ ունի այդ երկրներից յուրաքանչյուրում։
Ավստրալիայի ընդհանուր իրավական համակարգում երկրի բարձրագույն դատարանը և երկրի դաշնային դատարանը լիազորված են մեկնաբանելու սահմանադրական դրույթները։ Նրանց որոշումները սահմանում են սահմանադրության մեկնաբանումը և կիրառումը։


== Ծանոթագրություններ ==


== Արտաքին հղումներ ==
Ավստրալիայի սահմանադրություն 1900, փոփոխված 1988-ին(չաշխատող հղում)
Թլկուրան

Թլկուրան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Եկատերինա Մակարովայի կարիերայի վիճակագրություն

Եկատերինա Մակարովայի կարիերայի վիճակագրությունը ներկայացնում ռուս պրոֆեսիոնալ թենիսիստուհի, աշխարհի նախկին թիվ 8 ռակետ մենախաղում և թիվ 3 ռակետ զուգախաղում, Եկատերինա Մակարովայի կարիերայի ընթացքում Մեծ Սաղավարտի, WTA Ամփոփիչ և WTA մրցաշարերի եզրափակիչները և նվաճած տիտղոսները։ Նա Ոսկե մեդալ է նվաճել 2016 թվականի Ռիո դե Ժանեյրոյի Օլիմպիական խաղերի զուգախաղի մրցաշարում (Ելենա Վեսնինայի հետ)։ Կարիերայի ընթացքում Մակարովան դարձել է Մեծ Սաղավարտի երեք մրցաշարերի հաղթող (երկուսը կանանց զուգախաղում, մեկը խառը զուգախաղում)։ Ամփոփիչ մրցաշարում նա հաղթանակ է տարել զուգախաղի մրցաշարում, այդ արդյունքին հասնելով 2016 թվականին։ WTA մրցաշարերում Մակարովան հաղթանակի է հասել 11 անգամ, որից երկու անգամը մենախաղում, իսկ 9 անգամ կանանց զուգախաղում։ Մենախաղի վարկանիշի բարձրագույն արդյունքին նա հասել է 2015 թվականի ապրիլի 6-ին, իսկ զուգախաղում՝ 2015 թվականի հունիսի 8-ին։


== Գլխավոր եզրափակիչներ ==


=== Մեծ Սաղավարտի մրցաշարերի եզրափակիչներ ===


==== Զուգախաղ 5 (2 տիտղոս, 3 պարտություն) ====


==== Խառը զուգախաղ 2 (1 տիտղոս, 1 պարտություն) ====


=== WTA Ամփոփիչ մրցաշարի եզրափակիչներ ===


==== Զուգախաղ 2 (1 տիտղոս, 1 պարտություն) ====


=== Օլիմպիական եզրափակիչներ ===


==== Զուգախաղ 1 (1 Ոսկե մեդալ) ====


=== WTA Premier Mandatory & Premier 5 մրցաշարերի եզրափակիչներ ===


==== Զուգախաղ 10 (3 տիտղոս, 7 պարտություն) ====


== WTA մրցաշարերի եզրափակիչներ ==


=== Մենախաղ 4 (2 տիտղոս, 2 պարտություն) ===


=== Զուգախաղ 24 (9 տիտղոս, 15 պարտություն) ===


== ITF Circuit մրցաշարերի եզրափակիչներ ==


=== Մենախաղ 6 (3–3) ===


=== Զուգախաղ 15 (9–6) ===


== Մրցաշարերի վիճակագրություն ==


=== Մենախաղ ===


=== Զուգախաղ ===


== WTA մրցաշարերի մրցանակային գումարներ ==
*2016 թվականի օգոստոսի 31-ի դրությամբ


== Ֆեդերացիայի գավաթի արդյունքներ ==


=== Singles (6–3) ===


=== Զուգախաղ (5–0) ===


== Արդյունքներ Թոփ 10 թենիսիստուհիներ հետ ==


== Հաղթանակներ Թոփ 10 թենիսիստուհիների նկատմամբ ==


=== Մենախաղ ===


=== Զուգախաղ ===


== Արտաքին հղումներ ==
Եկատերինա Մակարովան WTA կայքում
Եկատերինա Մակարովան ITF կայքում Archived 2016-08-18 at the Wayback Machine.
Եկատերինա Մակարովան Ֆեդերացիայի գավաթի մասնակցի կայքում Archived 2016-08-26 at the Wayback Machine.
Մոնպառնասի թանգարան

Մոնպառնասի թանգարան (ֆր.՝ Musée du Montparnasse), թանգարան Փարիզի Մոնպառնաս 15-րդ թաղամասում` 21 Avenue du Maine հասցեում։ Հիմնադրվել է 1998 թվականին նկարչուհի  Մարիա Վասիլևայի արվեստանոցի տեղում։  2013 թվականի սեպտեմբերի 31-ին թանգարանը փակվել է։


== Պատմություն ==
Թանգարանը բացվել է 1998 թվականի մայիսի 28-ին։ Տեղակայված է եղել 1900-ական թվականների սկզբի պատմական պահպանվող տարածքում` ռուս նկարչուհի Մարիա Վասիլևայի արվեստանոցի տեղում։ Հասարակական հիմունքներով թանգարանը հիմնադրել են Ռոջերը Պիկը և Ժան-Մարի Դրոն։
Թանգարանն այցելուներին ներկայացրել է ամբողջ աշխարհից Մոնպարնաս եկած նկարիչների կյանքն ու ստեղծագործությունները սկսած 20-րդ դարից, ինչպես նաև կազմակերպել է Մոնպարնասի նկարիների աշխատանքների ցուցադրություններ։
Տարիներ շարունակ, ինչպես Առաջին համաշխարհային պատերազմից առաջ և դրա ընթացքում Մարիա Վասիլևան գրանցված իր մասնավոր ակումբն օգտագործել է որպես արվեստագետների համար ճաշարան, որտեղ այնպիսի նկարիչների, ինչպիսիք են Ամեդեո Մոդիլիանին, Խայիմ Սուտինը, Պաբլո Պիկասոն և այլք, տրամադրել են էժան սնունդ և ըմպելիք ։
Որոշ ժամանակ անց այն դարձավ շատերի համար համախմբման վայր, և 1913 թվականին Վասիլևայի ճաշարանը այնպիսի ճանաչում էր գտել, որ նկարիչ, քանդակագործ և կինոռեժիսոր Ֆերնան Լեժեն Ժամանակակից արվեստի թեմայով երկու դասախոսություններ տվեց  այնտեղ։
Որպես անդամակցության ծրագրի մաս` թանգարանն առաջարկում էր ամիսը մեկ անգամ երեկոյան հանդիպում, որտեղ անդամները հավաքվում էին և վայելելում տարբեր մշակութային միջոցառումներ։


== Ծանոթագրություններ ==


== Արտաքին հղումներ ==
Թանգարանի պաշտոնական կայք (archived 31 March 2013)
Խաչիկ Հարությունյան (այլ կիրառումներ)

Խաչիկ Հարությունյան, հայկական Խաչիկ անձնանունը և Հարությունյան ազգանունը՝ միասին։ Այս անուն ազգանունով հայտնի են հետևյալ անձինք.

Խաչիկ Հարությունյան, հայ քաղաքական գործիչ։
Խաչիկ Հարությունյան, հայ գեղնկարիչ։
Խաչիկ Հարությունյան,  հայ մանկավարժ։
Շուշան (թերթ)

Անվան այլ կիրառումների համար տե՛ս՝ Շուշան (այլ կիրառումներ)«Շուշան», պատկերազարդ շաբաթաթերթ։ Լույս է տեսել 1913 թվականին, Կոստանդնուպոլսում։ Խմբագիր՝ Նեմցե։ Նյութերը հիմնականում նվիրված են արևմտահայ թատրոնին ու վիպերգությանը, ընտանիքի ու սոցիալական հարաբերությունների հարցերին։ Տպագրել է Օտյանի, Արփիարյանի, Սիպիլի, Ս․ Պարթեյանի, ինչպես նաև սկսնակ գրողների գործեր։ «Մոռցուած էջեր» խորագրով հրատարակել է անցյալի գրականության նմուշներ։ Թարգմանաբար ներկայացրել է եվրոպական գրականությունը։ Հանդեսի № 8-ը նվիրվել է Րաֆֆուն՝ մահվան 25-ամյակի կապակցությամբ։